35 
Cendinosae ope conjunguntur. Impressionum falciformium, supra margines orbitales 
obviarum, quae in Laridis, Tubinaribus, Aptenodytibus et Alcis magnae vel 
maximae sunt, ne vestigia quidem invenire licuit. Tarsorum ossa brevia vel bre- 
vissima, compressa et pagina anteriore sulco longitudinali, plus minusve profundo 
«exarata. 
Steganopodum genera inter se comparata, quamvis, ut supra jam monuimus, 
singula fere singulum et peculiarem evolutionis typum exhibere et magis inter 
se differre videantur aliarum avium familiarum seclionibus multis, in ulteriore 
tamen examine nexus vestigia plus minusve distincta manifestant. 
Inter Plotos et Phalacrocoraces non solum in corporis, pedum, caudae et 
ptiloseos, sed etiam partium sceleti ratione magna invenitur affinitas. Ipsa autem 
haecce genera cranii configuratione , corporis forma alisque minus elongatis ad 
Colymbidas spectant easque inter Steganopodes quasi repraesentare videntur, quare 
etiam Steganopodes Colymboideae appellari possent. 
Sulae cranii configuratione similitudinem quidem cum Phalacrocoracibus osten- 
dunt, et rostri forma adeo quodammodo inter Phalacrocoraces et Plotos mediae 
observantur, corporis tamen forma, ptilosi , alis et cauda, nec non cranii differentiis 
nonnullis differunt et ad Laridas quodammodo tendunt. Longe majorem autem 
adhuc cum Laridibus affinitatem manifestant, ut notum est, Pliaethontes, non 
solum corpore, ptilosi, vitae genere et rostro, sed etiam cranio. Sulae igitur, et 
potissimum Pliaethontes, Steganopodes Laroideae considerari possent, ita quidem, 
ut Sulae utpote transitum ad Phalacrocoraces et Plotos facientes, Pliaethontes 
autem magis ad Sternas tendentes statuamus. 
Tachypetides seu Fregatas pro forma Phalacrocoracum aberrante haberem; 
quae quidem rostri et quodammodo etiam digitorum ratione cum iis similitudinem 
quandam offert, alarum autem et caudae structura, porro vitae genere, imo adeo 
cranii figura, (parte maxillari excepta) affinitatem haud spernendam cum avibus 
rapacibus diurnis (Milvis) ostendit, praeterea vero etiam rostri facie (naribus 
exceptis) et cranii constructione Tubinaribus quodammodo adpropinquatur. 
5 * 
